Drie doodgeskiet tydens staking in Noordwes | Nuus24
Johannesburg – Drie mense is Woensdag doodgeskiet en 15 ander is beseer tydens 'n onwettige staking buite 'n myn in Boitekong, noord van Rustenburg, het die Noordwes-polisie gesê. Brig. Thulani Ngubane het gesê ongeveer 250 mynwerkers, wat die afgelope twee weke onwettig staak, het Woensdagmiddag buite die K5 Khwezi-myn bymekaargekom. "Daar was 'n konfrontasie tussen die werkers, sekuriteit en werkgewers. Skote is afgevuur en drie mense is doodgeskiet terwyl 15 ander beseer is."Hy het gesê die situasie is kalm en die polisie is besig om 'n wakende oog te hou. Geen verdere inligting was onmiddellik beskikbaar nie. – Volg Nuus24 op Twitter.
Lees meer oor: rustenburg | sterftes | stakings VOLGENDE OP NUUS24X